Kaikki etsivät rakkautta.
He etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
Patricia King - Ikuinen rakkaus Johtajuus tässä ajassa 2/2
Tervetuloa ohjelman pariin. Olen Patricia King.
Vieraanani on ystäväni, profeetta Stacey Campbell.
Olen iloinen, että sain sinut vieraakseni.
Olemme keskustelleet johtajuudesta, johtajan vastuusta ja siitä, -
miten tärkeää johtajien on vaeltaa oikein.
Kun johtaja tekee syntiä, synnin seurauksista kärsivät muutkin.
Usein kansa kärsii seurauksista paljon enemmän kuin hän.
On ollut hyvin traagista nähdä viime vuosien aikana, -
kuinka monet koko maailman tuntemat johtajat -
ovat jääneet kiinni kaksoiselämän viettämisestä.
He ovat eläneet synnissä, ja se satuttaa kaikkia.
Ihmiset joutuvat pettymään heihin.
Murheellisinta on se, jos ihminen päätyy luopumaan uskostaan.
Johtajien odotetaan elävän Raamatun mukaista elämää.
Kun he eivät eläkään niin, -
tuska saattaa saada ihmiset luopumaan Jumalasta.
Kun synti on tullut julki, -
aina tilannetta ei käsitellä kunnolla.
Viimeiset vuosikymmenet ovat olleet hämmentäviä, -
kun näitä tapauksia on tullut julki.
Niitä ei pitäisi olla.
Ihmiset kuitenkin tekevät vääriä valintoja, ja he tarvitsevat armoa.
Johtajat tarvitsevat anteeksiantoa ja parantumista.
Joku katsojistamme on saattanut johtaa seurakuntaa, -
järjestöä, poliittista osastoa tai yritystä.
Ehkä olet langennut.
Ehkä teit vääriä valintoja, jotka satuttivat toisia ihmisiä.
Tarvitset parantumista.
Me emme halua tuomita sinua, -
vaan puhua siitä, miten johtaja voi uudistua ja parantua.
Puhutaan siitä.
Ensin meidän olisi keskusteltava Jeesuksen veren voimasta.
Rakastan profetiaa, joka on yhdellä CD:istäsi.
Se koskee Jeesuksen veren voimaa ja sitä, kuinka se voi pelastaa.
Miksi on tärkeää, että langennut johtaja turvautuu Jeesuksen vereen?
Meidän on ymmärrettävä, kuinka paljon voimaa on Jeesuksen veressä.
Hän sovitti koko maailman synnit.
Jeesuksen veri on voimallinen sovittamaan kaikki synnit, -
joita on tehty koko maailmanhistorian aikana.
Jeesuksen veressä on niin paljon voimaa.
Jeesus pystyy pelastamaan kaikki, jotka turvautuvat häneen.
Sillä ei ole väliä, kuinka pahasti olet langennut.
Jos uskot, että Jeesuksen veri voi puhdistaa sinut täysin, -
se puhdistaa sinut varmasti.
Jos kuulemme uutisen johtajan lankeamisesta, -
meidän on luotettava Jeesuksen veren voimaan heidän kohdallaan.
Jeesus on kaikkea suurempi.
Muistan erään johtajan lankeamisen.
Sitä käsiteltiin joka tiedotusvälineessä.
Siihen suhtauduttiin kyynisesti.
Sanoin Jeesukselle, että hänen verensä on tätäkin suurempi.
Se voi selvittää kaikki sotkut ja korjata vääryydet.
Jokainen meistä voi langeta kiusaukseen.
Apostoli Paavali sanoi: "Sillä sitä hyvää, mitä minä tahdon, minä -
en tee, vaan sitä pahaa, mitä en tahdo, minä teen."
Kiusaukset vaanivat meitä kaikkia.
En ole parempi kuin kukaan muukaan.
Turvaudun Jumalan armoon ja Jeesuksen vereen omassa elämässäni.
Kun näemme jonkun kiusauksessa, -
meidän on rukoiltava heidän puolestaan.
Jeesuksen veri voi tuoda heille täyden anteeksiannon.
Tuo juuri on ilosanomaa.
Kuningas Daavid syyllistyi murhaan ja aviorikokseen.
Ne eivät ole pikkurikoksia. -Mooseskin syyllistyi murhaan.
Vaikka Daavid eli Vanhan testamentin aikaan, -
hän eli Uuden testamentin pyhänä, koska hän turvautui Jumalan armoon.
Jos synti ei tule kokonaan julki, ihminen ei voi parantua.
Joskus suurin osa synnistä pidetään piilossa.
Jos rikkaruohon juurta ei kitketä, se kasvaa uudelleen.
Synnin on tultava julki kokonaan, jotta siitä voi parantua.
Raamattu opettaa julkista nuhtelua.
Se on osa parantumista.
Se ei ole häpäisemistä, vaan läpinäkyvyyttä, -
joka tuo uudistumisen.
Julkisuus myös opettaa kaikille muille Herran pelkoa.
Kukaan ei voi kuvitella, ettei synninteolla olisi seurauksia.
Kenellekään ei jää se kuva, että vain osa synnistä käsiteltiin.
Muuten kynnys tehdä syntiä alentuu.
Kun synti saa sopivasti julkisen käsittelyn, -
ihmiset alkavat miettiä tekojaan.
Kun itse teen syntiä ajatuksin, sanoin tai teoin, -
ja saan tuoda koko asian valoon, sitä seuraa rauha ja vapaus.
Särjetty ja murtunut sydän... -On lahja Jumalalta.
Siinä on syvyyttä.
Daavid oli tehnyt syntiä, mutta Ps. 51:6 hän sanoi: -
"Sinua ainoata vastaan minä olen syntiä tehnyt."
Hän tiesi, että hän oli tehnyt syntiä itse Jumalaa vastaan.
Hän oli vilpitön.
Hän näki, kuinka paljon tuskaa hän oli tuottanut Jumalalle.
Se oli Jumalan lahja.
Joskus tiedämme tehneemme väärin, mutta emme koe siitä vielä tuskaa.
Minä olen pyytänyt Jumalalta aitoa särkyneisyyttä, -
jotta kääntyisin synnistäni.
En halua pelkästään katua, vaan särkyä, jotta en toistaisi tekoani.
Toisten syyttelyä on varottava.
Tunsin kerran johtajan, joka teki hyvin vakavan synnin.
Hän oli ystäväni, ja halusin nähdä hänen selviytyvän, -
mutta hän vain syytteli muita.
Ihmettelin, missä hänen särkyneisyytensä oli.
Jumala rakastaa häntä, mutta hän ei voi vain syytellä muita ihmisiä.
Hänen on otettava vastuu synnistään ja sen seurauksista.
Olen nähnyt, kuinka uskovat katuvat syntejään itkien, -
mutta tekevät saman uudelleen.
He syyttävät Kristuksen ruumista kivustaan.
He sanovat, ettei seurakunta ole antanut heille anteeksi.
Heidän olisi rauhoituttava.
Syntien katuminen ja anteeksi pyytäminen ei riitä, -
jos emme ymmärrä, miten syntimme on satuttanut toisia.
He vain reagoivat syntiimme, joten emme voi syyttää heitä.
Vastuu synneistämme kuuluu yksinomaan meille.
Eräs ystäväni johti suurta järjestöä.
Hän teki syntiä ja lopetti toimintansa.
Lopulta hän koki uudistumisen, koska hän vaelsi murtuneena.
Nytkin, vuosien kuluttua, hän vaeltaa nöyrästi.
Hän ei syytä muita, vaan ottaa teostaan täyden vastuun.
Hän ei valita siitä, ettei hän ole saanut virkaansa takaisin.
Hän pitää sitä syntinsä seurauksena.
Se on tervettä vastuuta.
On hyvä, jos vuosien jälkeen pystyy vielä pysymään nöyränä.
Tapahtuneesta saa kuulla koko loppuelämän ajan.
Emme voi olettaa, etteivät ihmiset enää kyselisi siitä.
Tuo on hieno asenne.
Korvaaminen ja sovinnonteko on tärkeää.
Miten voimme korvata tekomme?
Miten voin korvata loukkaukseni loukatulle ihmiselle?
Sakkeus korvasi varastamansa rahat nelinkertaisesti.
Se on todellista korvaamista.
Jim Baker antoi kirjalleen nimeksi "Olin väärässä".
Se tuntui parantavalta sekä uskoville että ei-uskoville.
Lopultakin joku otti vastuun.
Se jo tuntui korvaukselta. -Todella parantava tunne.
Ohjelman loppupuoliskolla juttelemme niistä ihmisistä, -
joita johtajat ovat loukanneet.
Nyt mainitsen vielä kolme asiaa.
Johtajien on osattava ottaa vastaan moitteita.
Heidän ei pidä pakoilla.
Kurinpidollisen prosessin läpikäyminen tuntuu hyvältä.
Seuraava tärkeä asia on jättää syyllisyys ja häpeä taakseen.
Emme voi antaa paholaisen jatkaa syyllistämistä.
Meidän on vastustettava sitä, -
koska Jumala ei tahdo sitä.
Viimeinen asia on seurakunnan keskuuteen palaaminen.
Hienointa olisi, jos johtaja voisi palata tehtäväänsä.
Sitä ei voi aina tehdä.
Muistan pyhäkoulun opettajan, joka oli käyttänyt hyväksi -
erästä nuorta poikaa.
Vanhemmat antoivat hänelle anteeksi, -
ja hän palasi opettamaan lapsia.
Mielestäni se ei ollut viisasta.
Tarvitsemme viisautta siihen, milloin annamme johtajan jatkaa.
Jatkamme heti tauon jälkeen.
25 dollarin lahjoitusta vastaan saat Patrician kirjan -
"Morsian valmistaa itsensä".
Saat myös CD-opetuksen, joka auttaa langenneita johtajia parantumaan.
Soita ruudussa näkyvään numeroon ja mainitse tämä tarjous, -
tai käy nettisivuillamme osoitteessa patriciaking.com.
Tiedän, että teidänkin johtajanne ovat ehkä satuttaneet teitä.
Minusta tuntuu pahalta tietää, että minäkin olen satuttanut ihmisiä -
tahtomattani ja tietämättäni.
Joskus toimimme ajattelemattomasti -
ja satutamme muita.
Jumala haluan sinun vapautuvan kivustasi.
Kaikki ovat joskus kokeneet, että johtajat ovat satuttaneet heitä.
Olen itse johtaja, ja olen satuttanut muita.
Se on inhimillistä.
Haluan pyytää anteeksi niiltä, joita johtajat ovat satuttaneet -
tai joita olen itse satuttanut.
Pyydän teiltä anteeksi, koska en ole täydellinen ja teen syntiä.
Jos olet luottanut johtajaasi ja antanut kaikkesi -
ja tullut satutetuksi, pyydän johtajasi puolesta anteeksi.
Voisitko antaa anteeksi? Me johtajatkin teemme syntiä.
Nyt haluamme antaa katsojille työkaluja, -
jotka auttavat heitä eteenpäin.
Monet ovat jääneet kivun vangiksi.
Vielä vuosikymmenienkin jälkeen he ovat samassa tilanteessa, -
koska kipua ei hoidettu.
Ensiksi on tärkeää ymmärtää, että kipua kannattaa käsitellä.
Jos sinua on satutettu, tarvitset hoitoa.
Se on Jumalan tahto.
Kun ihmistä satutetaan, -
hänen on käsiteltävä kipuaan oikein.
Hänen on annettava anteeksi ja luovuttava loukkaantumisesta.
Paholainen haluaa meidät mukaan loukkausten kierteeseen.
Jonkun on katkaistava kierre.
Seuraava askel on anteeksianto.
Jotkut ihmiset kokevat, etteivät he voi antaa anteeksi.
Heitä kohdeltiin niin väärin, etteivät he kykene siihen.
Jeesus kuitenkin opettaa selvästi anteeksiannosta.
Matt. 18 Jeesus opettaa, että jollemme anna anteeksi, -
pysymme itse vankilassa.
Anteeksiantamattomuus satuttaa meitä itseämme.
Jeesus haluaa vapauttaa meidät kaikesta synnistä.
Paavali sanoi, että voimme kaiken Kristuksessa.
Anteeksiantaminen on siis mahdollista.
Mark. 11:26 Jeesus sanoi, että jos emme anna anteeksi, -
meidän Taivaallinen Isämme ei anna meille anteeksi.
Tämä on Jeesuksen puhetta. Todella painavia sanoja.
Jumala haluaa, että vapaudumme toisten tuottamasta kivusta -
antamalla toisillemme anteeksi.
Hän on antanut meille anteeksi, joten mekin voimme antaa anteeksi.
Kolmas asia on luopua kaikesta tuomitsemisesta.
Olemmeko tehneet itse syntiä hautomalla loukkauksia?
Loukkaantuminen on valinta.
Tämä on vaikea aihe.
Kun meihin sattuu, haluamme vetäytyä syrjään.
Haemme oikeutusta anteeksiantamattomuudellemme.
Puhumme jatkuvasti meitä vastaan tehdystä synnistä -
sen sijaan, että jättäisimme asian Jeesukselle.
Jeesus sanoi, että kosto on hänen. Hän kyllä maksaa takaisin.
Jos pidämme loukkauksesta kiinni, tulemme satuttamaan muita.
Myrkky alkaa levitä, eikä se ole Jumalan tahdon mukaista.
Meidän on tutkittava itseämme.
Meidän on helppo nähdä meitä vastaan tehdyt loukkaukset, -
mutta olemmeko itse olleet vaikuttamassa niihin?
Kun minua on loukattu, vietän aikaa Herran edessä ja kyselen, -
onko omassa elämässäni huomiota vaativia asioita.
Jeesus sanoo, että meidän on ensin otettava malka omasta silmästämme.
On helpompaa nähdä rikka toisen silmässä kuin malka omassamme, -
koska olemme tottuneet näkemään malkamme läpi.
Emme näe sokeita pisteitämme.
Meidän on pyydettävä apua ystäviltämme.
Pyydän silloin tällöin työntekijöitäni ja perhettäni -
pitämään minua tilivelvollisena, koska haluan elää puhtaasti.
Asioiden käsitteleminen auttaa parantumaan, -
ja voimme tehdä sen vain, jos näemme ongelma-alueemme.
Seuraava asia on rakkaudellinen asioiden selvittäminen.
Johtajan kohtaaminen on pelottavaa.
Se on kuitenkin tärkeää oikeudenmukaisuuden kannalta.
Monia herkkäluontoisia asioita on otettava huomioon.
Ensin on päästävä vapaaksi vihasta -
ja pystyttävä kertomaan kivusta vapaasti.
Johtajan on voitava nähdä, miten hän on satuttanut toisia ihmisiä.
Kaiken on tapahduttava rakkaudessa.
Jos alamme vihaisina kertoa, miten johtaja on meitä satuttanut, -
meitä ei kuunnella.
Äskettäin minun piti keskustella erään johtajan kanssa.
Pyysin Jumalaa puhdistamaan sydämeni, -
jotta voisin puhua totuutta rakkaudellisesti.
Silloin totuutta on helppo kuunnella.
Jos puhumme totuutta vihassa, sitä ei ymmärretä.
Pyydän Jumalan apua siihen, -
että minua motivoisi rakkaus ja halu nähdä johtajieni uudistuvan -
ja näkevän sen kivun, jota he tuottivat minulle.
Se on hyvin tärkeää.
Se edesauttaa myös omaa parantumisprosessia.
Monet ihmiset nousevat heti puolustuskannalle.
He saattavat jopa alkaa esittää vastasyytöksiä.
Sen ei saa antaa satuttaa.
Silloin on pysyttävä Herran rakkauden suojissa.
Olemme vastuussa ainoastaan siitä, että yritämme tehdä sovintoa.
Se vapauttaa meidät.
Totuus tulee entistä enemmän julki.
Vaikka emme saisikaan toivomaamme reaktiota, -
on tärkeää, että johtaja saa kuulla totuuden.
Seuraava tärkeä asia on rukouksen saaminen.
Tarvitsemme rukoustukea parantuaksemme.
On tärkeää saada apua sielun haavojen hoitamiseen.
Sielunhoito on hyvin tärkeä alue, koska tulemme kaikki loukatuiksi.
Sielunhoitajan on oltava taitava.
Sielunhoito on erityisen tärkeää profeetoille.
Me emme ole pastoreita, joten tarvitsemme apua haavojemme kanssa.
Muuten saatamme profetoida väärin ja satuttaa ihmisiä.
Kohta profetoimme katsojille.
Jos sinua on loukattu, älä vetäydy syrjään.
Selviät kyllä kivun yli.
Älä anna paholaisen estää toimintaasi johtajan virheen takia.
Ole ihmisten kanssa, jotka vahvistavat sinua.
Ja viimeiseksi, vietä aikaa Herran hyvyydessä.
Vietä aikaa hänen parantavan rakkautensa ilmapiirissä.
Nämä asiat edesauttavat parantumista.
Olen kirjoittanut kirjan "Morsian valmistaa itsensä".
Kirja käsittelee sitä, kuinka voimme elää oikein Herran edessä.
Se on tarkoitettu niille, jotka haluavat puhdistaa sydämensä -
ja olla valmiina, kun Jeesus tulee hakemaan morsiantaan.
Kirjassa on totuuksia, jotka voivat vapauttaa sinut.
Minulla on myös opetus-CD, joka on tarkoitettu johtajille -
ja niille, joita johtajat ovat satuttaneet.
En ehtinyt käydä kaikkea läpi tässä ohjelmassa.
Opetus-CD:llä on paljon enemmän tietoa, rukousta ja julistuksia.
Haluan kiittää katsojia, jotka ovat tukeneet tätä ohjelmaa.
Taloudellinen tukesi on erittäin tärkeää.
Haluan antaa lahjan jokaiselle 25 dollaria lahjoittaneelle.
Lähetän sinulle kirjan "Morsian valmistaa itsensä" ja opetus-CD:n.
Uskon, että siitä on sinulle paljon apua.
Nyt haluan rukoilla kaikkien niiden puolesta, -
joita johtajat ovat satuttaneet.
Koen, että joku katsojista sai kutsumuksen profeetalliseen työhön.
Sitten työn johtaja nolasi sinut julkisesti, ja se mursi sinut.
Et ole sen jälkeen päässyt enää jaloillesi.
Herra antaa sinulle voiman antaa anteeksi johtajallesi.
Tulet nousemaan ja jatkamaan työtäsi.
Herra rakastaa sinua ja kehottaa sinua jatkamaan.
Haluan puhua johtajille, jotka elävät synnissä.
Olet pitänyt sen salassa, mutta tiedät tekeväsi syntiä.
Haluat tehdä hyvää, mutta teetkin syntiä.
Toivosi on Jumalassa. Etsi joku luotettava ystävä, -
jolle voit tunnustaa tekosi.
Tuo tekosi valoon.
Herra antaa sinulle tänään rohkeuden tunnustaa syntisi.
Luota Jumalaan. Hän tulee palauttamaan sinut ennalleen.
Hän lähettää luoksesi ihmisiä, jotka voivat auttaa sinut -
takaisin Jeesuksen luo.
Kiitos siitä, että olit mukana.
Muista tämä yksi asia: -
Jumala rakastaa sinua iankaikkisella rakkaudella.
Hän on aina kanssamme, rakastamassa meitä.
Kiitämme Herraa siitä parantumisesta, joka sinulle tulee.
Sen jälkeen saat auttaa muita.
Suomennos: Hanna Tischer